CELEX: 62012TN0203
Language: hu
Date: 2012-05-16 00:00:00
Title: T-203/12. sz. ügy: 2012. május 16-án benyújtott kereset — Alchaar kontra Tanács

21.7.2012   
            
            
               HU
            
            
               Az Európai Unió Hivatalos Lapja
            
            
               C 217/24
            
         2012. május 16-án benyújtott kereset — Alchaar kontra Tanács
   (T-203/12. sz. ügy)
   2012/C 217/52
   Az eljárás nyelve: francia
   
      Felek
   
   
      Felperes: Mohamad Nedal Alchaar (Aleppó, Szíria) (képviselő: A. Korkmaz ügyvéd)
   
      Alperes: az Európai Unió Tanácsa
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az alábbi aktusokat a felperesre vonatkozó részükben:
               
                           —
                        
                        
                           a 2011. december 1-jei 1244/2011 végrehajtási rendeletet;
                        
                     
                           —
                        
                        
                           a 2011/782/KKBP határozatot a mai napig, különösen a 2012/37/KKBP végrehajtási határozat, a 2012/122/KKBP határozat, a 2012/172/KKBP végrehajtási határozat, valamint a 2012/206/KKBP határozat által történt kiegészítésekkel és módosításokkal;
                        
                     
                           —
                        
                        
                           a 2012. január 18-i 36/2012 tanácsi rendeletet a mai napig, különösen az 55/2012 végrehajtási rendelet, a 168/2012 rendelet, valamint a 266/2012 végrehajtási rendelet által történt kiegészítésekkel és módosításokkal;
                        
                     
                           —
                        
                        
                           minden jövőbeli, a 2011/782/KKBP határozatot és a 36/2012 tanácsi rendeletet módosító vagy kiegészítő jogi aktust;
                        
                     
         
               —
            
            
               semmisítse meg a Tanácsnak a felperesnek címzett 2012. március 16-i közleményében foglalt határozatát, amennyiben az továbbra is szerepelteti a felperest a vitatott listákon;
            
         
               —
            
            
               a Tanácsot kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes két jogalapra hivatkozik.
   
               1.
            
            
               Az első jogalap az alapvető jogok és eljárási garanciák, különösen a védelemhez való jog, az indokolási kötelezettség, valamint a hatékony bírói jogvédelem elvének megsértésén alapul, amennyiben a felperes nem kapott hivatalos értesítést a szankcióval sújtott személyek listájára történő felvételéről és amennyiben a listára történő felvételének a megtámadott jogi aktusokban megjelölt indokai nem elégségesek a szankciók igazolásához.
            
         
               2.
            
            
               A második jogalap a tulajdonhoz való jog és a gazdasági szabadság megsértésén alapul.